
Mystik i 
græsplænen 
stadig 
uopklaret 

I UFO-mail nr. 8 skrev vi 
om en mystisk 

cirkelformet aftegning, 
der en lørdag eftermiddag 
i august måned pludselig 
dukkede op i en 
græsplæne hos et 

ægtepar i Ballerup. 

Ballerup Bladet bragte den 
10. september et foto af 
græsplænen med den 

mystiske aftegning. Samtidig bad redaktionen af Ballerup Bladet læserne om at 
kontakte Skandinavisk UFO Information eller om at henvende sig direkte til 
Ballerup Bladet, hvis man skulle have kommentarer eller mulige løsninger på 
mysteriet. 




Nærfoto af den 5 cm brede ring, hvor græsset 
indtil videre af ukendte årsager er gået ud. 


Siden den første offentliggørelse i 
UFO-mail nr. 8 har Skandinavisk 
UFO Information henvendt sig med 
billederne af den mystiske aftegning 
til forskellige institutioner, der 
måske kunne have et godt bud på 
oprindelsen. Foreløbig dog uden 
resultat. 

Ægteparret undrer sig stadig og 
mener, at der må være en naturlig 
forklaring på cirkelaftegningen, der 
dukkede op i den lidt afsides 
beliggende have. 

Skulle UFO-mails læsere have 
kommentarer eller løsningsforslag, 
så vil Skandinavisk UFO Information 
SUFOI gerne bede om 
henvendelser. 







øvelsen DANEX 2002 

Søværnet afvikler i perioden 9.-20. september en stor øvelse i farvandene 
omkring Danmark samt i Østersøen. Øvelsen går under navnet DANEX 2002 og 
har deltagelse af en række skibe fra Danmark, Tyskland og Norge samt fly fra 




_ U. _1._ 

o. . ... 



uaover, at i-iyvevapnet selv aeitager meø ny ar typerne h-ib og i-i/, vil 
amerikanske og franske havovervågningsfly også komme til at operere fra de 
danske flyvestationer. Kontrol og Luftforsvarsgruppens overvågning af 
luftrummet indgår også som en del af øvelsen. 

Der er mere information om DANEX 2002 på www.sok.dk/danex02 


Lufttankning over 
Midtjylland 

Onsdag den 11. september øvede danske F-16 
fly lufttankning over det midtjyske område i 
samarbejde med et amerikansk tankfly, som fløj 
direkte fra sin hjembase i England. 

Lufttankning er en integreret del af uddannelsen 
af moderne kamppiloter og gennemføres 
jævnligt for danske piloter, så de kan 
vedligeholde deres erfaring. Blandt andet i 
forbindelse med Kosovo-konflikten i 1999 viste 
dette sit værd, når der skulle flyves meget 
langvarige missioner, som ofte kunne vare op til både 6 og 8 timer. 

Selv med ekstra brændstoftanke monteret under vingerne har de færreste 
kampfly kapacitet til at flyve så længe, så her spiller lufttankning en afgørende 
rolle, for at man kan gennemføre opgaven. 

Lufttankning af fly kan tage sig spektakulært ud set nedefra, men gav ikke 
anledning til indrapportering af ufo-fænomener til Skandinavisk UFO 
Information. 



















Seneste rapporter 

De seneste ufo-indberetninger til Skandinavisk UFO Information er fra starten 
af september måned. De indrapporterede iagttagelser kan ses på 
adressen: Oversigt over ufo-observationer. Den seneste refererede beretning 
er fra Virum i Nordsjælland: 

2830 Virum, 11. august 2002 

Jeg bemærkede en sort „ting", som jeg først troede var en fugl. Dog blev jeg 
klar over, at det ikke kunne være dette, eftersom der ikke var tale om 
vingeslag eller lignende. Størrelsen har ved observationsstart været som hullet 
i en femkrone holdt i udstrakt arm. Det bevægede sig langsomt fra højre mod 
venstre hele tiden ca. 30 grader over horisonten. Endvidere så det ud som om, 
det kunne være en ballon (lettere pæreformet med den tykke ende opad). Men 
formen skiftede, så den til tider var formet som en banan, og den måde, som 
formen ændrede sig på, kunne antyde, at der var tale om en rotation. Min 
hustru så også objektet og ligeledes ændringen i formen. 

Efter ca. IV 2 minut virkede det som om, at objektet standsede - men jeg tror 
nu nærmere, at der var tale om en retningsændring, fordi størrelsen aftog, 
indtil vi ikke længere kunne se det (højden over horisonten var for mig at se 
konstant). Højden og afstanden til objektet var ret vanskeligt at fastslå - men 
der er et højt tyndt skydække, og objektet holdt sig under dette. 

Hvis du har set noget mystisk på himlen, hvad enten det er for nylig eller før i 
tiden, så vil Skandinavisk UFO Information gerne høre om det. Brug 
formularen på denne side: Observationsskema. 


Ny måne er en 
raket 

Et nyopdaget objekt, der kredser om Jorden, har vist sig 
ikke at være en ny måne, men formentlig et udbrændt 
rakettrin fra månerejsernes tid. Dette skriver 
astrofysiker Michael Linden-Vørnie på Tycho Brahe 
Planetariums hjemmeside. 



Michael Linden- 
Vørnie, 

www.tycho.dk 



Tirsdag den 3. september opdagede den 
amerikanske amatørastronom Bill Yeung et 
himmellegeme, der har vist sig at kredse om 
Jorden med en omløbstid på 50 døgn. I de 
seneste dage er det blevet diskuteret, om 
objektet, kaldet J002E3, er en nyopdaget 
måne omkring Jorden eller menneskeskabt 
rumaffald. Forskere fra NASA har set nærmere 
på sagen og konkluderer, at der efter alt at 
dømme er tale om et udbrændt rakettrin fra 
månelandingernes tid. Helt specifikt formoder 
NASA, at J002E3 er tredje trin fra den Saturn 
V raket, der i november 1969 sendte Apollo 
12 til Månen. 

I årene siden opsendelsen har rakettrinnet 
været i kredsløb omkring Solen, men i april i 
år er rakettrinnet blevet indfanget af Jordens 
tyngdekraft. Nu befinder rakettrinnet sig 
således i en bane om Jorden. 

Banen er dog ikke en pæn, regulær cirkelbane 
og beregningerne har vist, at der er en 20% chance for, at J002E3 kolliderer 
med Månen i 2003. Tilsvarende er der en 3% risiko for at J002E3 inden for de 
næste ti år kolliderer med Jorden. Et sådant sammenstød vil dog være ganske 
ufarligt, idet rakettrinnet vil brænde helt op i atmosfæren. 



Jordens nye måne er 
formentlig tredje trin fra en af 
måneraketterne. Billedet her 
viser tredje trin fra Apolio 7 
missionen. 

Foto: NASA 


Astronaut 
med slagkraftige 
argumenter 



Tirsdag aften den 10. september tog den tidligere 
Apollo-astronaut Ewin „Buzz" Aldrin sagen i egen 

hånd og gik til angreb på filmmanden Bart Sibrel uden for et hotel i Beverly 
Hilis i Californien, fortæller internationale nyhedstelegrammer. 







Den 72-årige astronaut Aldrin, der sammen med Neil 
Armstrong landede på Månen den 20. juli 1969, satte 
ifølge politiets undersøgelser Sibrel skakmat med en 
kraftig uppercut. 

Bart Sibrel antastede med et japansk tv-hold astronauten 
og opfordrede ham til med hånden på Biblen at sværge 
på, at han virkelig havde gået på Månen. Aldrin vægrede 
sig og slog til, da filmmanden overøste ham med 
bebrejdelser og beskyldninger. 

Den 37-årige Bart Sibrel er fuldt og helt overbevist om, at 
USA forfalskede samtlige månelandinger i et forsøg på at 
vinde over Sovjetunionen i rumkapløbet. 

Sibrel påstår blandt andet ved undersøgelser hos den 
amerikanske rumadministration NASA at have opdaget 
filmoptagelser, der understøtter hans påstande om 
svindel med månelandingerne. 

Vil man læse mere om nogle af de vilde påstande, der er i 
omløb om Apollo-flyvningerne og månelandingerne, så 
læs astrofysikeren Michael Linden-Vørnles artikel herom 
på SUFOIs hjemmeside: Månen tur-retur, 
på videoen »What happened on the Moon?« kan man 
se de såkaldte beviser for månelandingssvindelnummeret. 

















Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte, 
så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 




